stanford-oval/wikipedia huggingface dataset:
จินตามณีมนเทียร (เถอูร์)
ความสำคัญ

เถอูร์นั้นเป็นมนเทียรลำดับที่ห้าจากแปดมนเทียรตามอัษฏวินายกยาตรา (การจาริกแสวงบุญตามอัษฏวินายกทั้งแปดแห่ง) แต่ผู้จาริกแสวงบุญนิยมเดินทางมาสักการะมนเทียรนี้เป็นลำดับที่สองถัดจากที่โมรคาว (Morgaon) เนื่องจากเป็นเส้นทางที่เดินทางได้สะดวกกว่า
ในคัมภีร์มุทคลปุราณะ (Mudgala Purana) ระบุว่า พระเจ้าคณะ, คุณะ หรือ คนสุระ (Gana or Guna or Ganasura) เป็นบุตรของพระเจ้าอภิชิต (Abhijit) และพระนางคุณวตี (Gunavati) พระเจ้าคุณะเป็นกษัตริย์ที่แข็งแกร่งแต่หัวร้อน และเป็นกษัตริย์นักรบ พระองค์บูชาพระศิวะ พระบิดาของพระคเณศ พระศิวะจึงเมตตาประทานให้พระเจ้าคุณะได้ปกครองสามโลก สวรรค์ โลกมนุษย์ และโลกบาดาล และได้ให้ประกาศิตว่าพระเจ้าคณะจะไม่สามารถถูกสังหารได้  ครั้งหนึ่งพระคณะและบริวารได้เดินทางไปถึงอาศรมของฤาษีกปิล (Kapila) ผู้ครอบครองอัญมณีศักดิ์สิทธิ์ที่สามารถประสาทคำขอได้ "จินตมณี" ฤาษีกปิลต้อนรับพระเจ้าคณะและบริวารด้วยอาหารเลิศรสซึ่งสร้างขึ้นดวยพลังของจินตมณี ด้วยความโลภที่อยากครอบครองจินตมณี แต่ฤาษีกปิลปฏิเสธ พระเจ้าคณะได้ยึดอัญมณีนั้นมาจากฤาษี ฤาษีกปิลผู้ศรัทธาในพระพิฆเนศจึงสวดภาวนาให้พระคเณศทรงช่วยนำอัญมณีนั้นกลับมา พระพิฆเนศและกองทัพองพระองค์ปรากฏในฝันของพระเจ้าคณะ ที่ซึ่งในฝันนั้นมีทหารนายหนึ่งได้ตัดศีรษะของพระเจ้าคณะ พระเจ้าคณะทรงตื่นขึ้นและกรีฑาทัพตรงไปยังอาศรมของฤาษีกปิล โดยมีเป้าหมายเพื่อจะสังหารฤาษีเสีย พระเจ้าอภิชิตผู้เป็นบิดาทรงพยายามห้ามปรามและแนะนำให้คืนจินตมณีกลับไปแก่ฤาษี แต่พระเจ้าคณะทรงไม่เชื่อฟังและเข้าทำลายอาศรมของฤาษีกปิล พระพิฆเนศเสด็จลงมาสังหารพระเจ้าคณะโดยการตัดศีรษะ และพระนางสิทธิ ศักติของพระคเณศเป็นผู้ทรงเนรมิตกองทักกว่าพันคนเข้ากำจัดกองทัพของพระเจ้าคณะ หลังจากนั้นพระคเณศทรงนำจินตมณีคืนให้แก่ฤาษีกปิล แต่ฤาษีเลือกที่จะถวายจินตมณีนั้นให้กับพระคเณศแทน
ชื่อ "เถอูร์" (Theur) นั้นมาจากภาษาสันสกฤต "สถาวร" (Sthavar; स्थावर) แปลว่ามั่นคง ในอีกตำนานหนึ่งเล่าว่าพระพรหมได้ทรงทำสมาธิที่นี่ และจิตอันไม่ได้พักผ่อนของพระองค์ได้ "สถาวร" ที่นี่ด้วยพระพรจากพระคเณศ เนื่องจากพระคเณศได้ทรงช่วยให้พระพรหมหลุดพ้นจาก "จินตะ" (ความกังวล) ของพระองค์ จึงเป็นที่เรียกขานว่า "จินตมณี" ในอีกตำนานหนึ่งเล่าว่าพระอินทร์ได้บูชาขอพรพระคเณศภายใต้ต้น Kadamba ให้พระองค์หลุดพ้นจากคำสาปของเคาตมะมหาฤษี (Gautama Maharishi) ที่นี่จึงเป็นที่รู้จักในชื่อ Kadamaba นคร แปลว่าเมืองแห่งต้น Kadamba
บรรณานุกรม

Grimes, John A. (1995). Ganapati: Song of the Self. SUNY Series in Religious Studies. Albany: State University of New York Press. ISBN 978-0-7914-2440-7.
| ด ค กพระคเณศ |
| --- | --- | --- |
| ปาง |  มหาคณปติ  พลคณปติ  หฤทรคณปติ  เหรัมพคณปติ  อุจฉิศตคณปติ  คังกิเต็ง  พระนาม  |  |
| การบูชา |  คาณปัตยะ  คเณศจตุรถี  คเณศชยันตี  สันกัศติจตุรถี  เทวสถาน  พระพิฆเนศในศาสนาต่าง ๆ  |  |
| กลุ่มเทวสถานอัษฏวินายก |  โมรคาว  สิทธเตก  ปาลี  มหัธ  เถอูร์  เลณยาทรี  โอฌร  ราญชณคาว  |  |
| ตำนานและงานเขียน |  คเณศปุราณะ  มุทคลปุราณะ  คณปติอถรรวศิรสะ  คเณศสหสรนาม  เรื่องเล่า  |  |
| เทพเจ้าที่เกี่ยวข้อง |  คณ  พระชายาในพระพิฆเนศ  วินายก  วินายกี  พระศิวะ  พระปารวตี  พระขันทกุมาร  |  |
| อื่น ๆ |  ศาสนาฮินดู  เทพปกรณัมฮินดู  โมทกะ  บนวิกิมีเดียคอมมอนส์  |  |
จินเจอร์ กอนซากา

| จินเจอร์ กอนซากา |
| --- | --- |
เกิด:  (1983-05-17) 17 พฤษภาคม ค.ศ. 1983 (41 ปี) โมเดสโต แคลิฟอร์เนีย สหรัฐ
อาชีพ: นักแสดง นักแสดงตลก
ปีปฏิบัติงาน: ค.ศ. 2011–ปัจจุบัน
มีชื่อเสียงจาก: ชี-ฮัลค์: ทนายสายลุย คิดดิง สเปซฟอร์ซ
จินเจอร์ กอนซากา (อังกฤษ: Ginger Gonzaga; เกิด 17 พฤษภาคม ค.ศ. 1983) เป็นนักแสดงตลกชาวอเมริกัน เธอแสดงเป็น นิกกี้ รามอส เพื่อนสนิทของ เจนนิเฟอร์ วอลเตอร์ส/ชี-ฮัลค์ ในซีรีส์ของดิสนีย์+เรื่อง ชี-ฮัลค์: ทนายสายลุย
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ |
| --- | --- | --- | --- |
| 2012 | เท็ด | จีน่า |  |
| 2014 | ใครสักคนแต่งงานกับแบร์รี่ | ฮวนนิต้า |  |
| 2016 | ดีน | จิลล์ |  |
| 2017 | ตามตัวอักษรก่อนแอรอน | เฮเลน |  |
| 2020 | แบดเทราปี | มิแรนดา |  |
แหล่งข้อมูลอื่น

จินเจอร์ กอนซากา ที่อินเทอร์เน็ตมูวีเดตาเบส
จินเจอร์ กอนซากา ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สเปน  สหรัฐ 
ศิลปิน:  มิวสิกเบรนซ์
จิออร์ดี แคมป์เบล

จิออร์ดี แคมป์เบล
ข้อมูลอย่างเป็นทางการ
:
จิออร์ดี แคมป์เบล (อังกฤษ: Geordie Campbell) (เกิดเมื่อวันที่ 13 สิงหาคม ค.ศ. 1884 ที่เมืองกลาสโกว์ – เสียชีวิตเมื่อวันที่ 21 กุมภาพันธ์ ค.ศ. 1952 ที่เมืองโทรอนโต) ชื่อเดิมชื่อ จอร์จ แคมป์เบล เป็นนักฟุตบอลลูกครึ่งสก็อต-แคนาดา จิออร์ดี แคมป์เบลได้รับการแต่งตั้งให้เป็นผู้เล่นใน ฟุตบอลฮอลล์ออฟเฟม (แคนาดา) ในปี ค.ศ. 2000
จิม รัช

| จิม รัช |
| --- | --- |
รัชในเดือนกรกฎาคม ค.ศ. 2013
เกิด: เจมส์ รัช  (1971-07-15) กรกฎาคม 15, 1971 (53 ปี) ชาร์ลอตต์, สหรัฐ
อาชีพ:  นักแสดง  นักแสดงตลก  ผู้สร้างภาพยนตร์ 
ปีปฏิบัติงาน: ค.ศ. 1995–ปัจจุบัน
เจมส์ รัช (อังกฤษ: James Rash; เกิด 15 กรกฎาคม พ.ศ. 2514) เป็นนักแสดง นักแสดงตลก และผู้สร้างภาพยนตร์ชาวอเมริกัน เขามีชื่อเสียงจากการรับบทดีน เคร็ก เพลตันในซิทคอมเอ็นบีซีเรื่อง คอมมูนิตี้ (พ.ศ. 2552-2558) ซึ่งเขาได้รับการเสนอชื่อเข้าชิงรางวัลคริติกชอยส์เทเลวิชั่นอวอร์ด สาขานักแสดงสมทบชายยอดเยี่ยมในซีรีส์ตลกในปี พ.ศ. 2555 ในปีเดียวกันนั้น เขาได้รับรางวัลออสการ์สาขาบทภาพยนตร์ดัดแปลงยอดเยี่ยมและได้รับการเสนอชื่อชิงรางวัลลูกโลกทองคำในฐานะหนึ่งในผู้เขียนบทเรื่อง เดอะเดสเซนแดนซ์.
ชีวิตในวัยเด็ก

รัชเกิดที่เมืองชาร์ลอตต์ รัฐนอร์ทแคโรไลนา เมื่อวันที่ 15 กรกฎาคม พ.ศ. 2514 ทั้งเขาและน้องสาวของเขาเป็นบุตรบุญธรรม เขาเข้าเรียนที่โรงเรียนชาร์ลอตต์ละติน หลังจากจบการศึกษา เขาใช้เวลาหนึ่งปีหลังจบการศึกษาที่โรงเรียนลอว์เรนซ์วิล ในเมืองลอว์เรนซ์วิลล์ รัฐนิวเจอร์ซีย์ เขาเป็นสมาชิกคนหนึ่งของเดอะกราวด์ลิงซึ่งเป็นกลุ่มตลกอิมโพรฟที่อยู่ในลอสแองเจลิส
แหล่งข้อมูลอื่น

จิม รัช ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  อิสราเอล  สหรัฐ  เช็กเกีย  เกาหลี  เนเธอร์แลนด์  โปแลนด์ 
อื่น ๆ:  IdRef
จิกเล

| จิกเล |
| --- | --- |

ดอกและใบที่ประเทศบังกลาเทศ
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับกุหลาบป่า Ericales
วงศ์:: วงศ์จิก Lecythidaceae
สกุล:: จิก Barringtonia (L.) Kurz
สปีชีส์:: Barringtonia asiatica
ชื่อทวินาม
Barringtonia asiatica (L.) Kurz

ชื่อพ้อง
 Agasta asiatica (L.) Miers  Agasta indica Miers  Agasta splendida Miers  Barringtonia butonica J.R.Forst. & G.Forst.  Barringtonia levequii Jard. [Invalid]  Barringtonia littorea Oken [Illegitimate]  Barringtonia senequei Jard.  Barringtonia speciosa J.R.Forst. & G.Forst.  Barringtonia speciosa L. f.  Butonica speciosa (J.R.Forst. & G.Forst.) Lam.  Huttum speciosum (J.R.Forst. & G.Forst.) Britten  Mammea asiatica L. Sy  Michelia asiatica (L.) Kuntze  Mitraria commersonia J.F.Gmel.
จิกเล หรือ จิกทะเล (ชื่อวิทยาศาสตร์: Barringtonia asiatica; อังกฤษ: fish poison tree, putat, sea poison tree) เป็นสายพันธุ์ของ Barringtonia พื้นเมืองที่อยู่อาศัยป่าชายเลนบนชายฝั่งในเขตร้อนชื้นและหมู่เกาะในมหาสมุทรอินเดียและมหาสมุทรแปซิฟิกตะวันตก จากแซนซิบาร์ทางทิศตะวันออกไปจนถึงไต้หวัน, ฟิลิปปินส์, ฟีจี, นิวแคลิโดเนีย, หมู่เกาะคุก, วาลิสและฟูตูนา และเฟรนช์โปลินีเซีย มักปลูกตามถนนเพื่อการตกแต่งและร่มเงาในบางส่วนของอินเดีย
จิกเลเป็นต้นไม้ใหญ่ สูงราว 20 เมตร ใบขนาดใหญ่ มันวาว มีความหนา ป้องกันการสูญเสียน้ำ ดอกขนาดใหญ่ สีขาว เกสรตัวผู้เป็นพู่ยาวเห็นได้ชัดเจน สีขาว ปลายชมพู ดอกมีกลิ่นหอมแรง บานตอนค่ำและโรยตอนเช้า ผสมเกสรด้วยผีเสื้อกลางคืนและค้างคาว ผลขนาดใหญ่ ทรงคล้ายลูกข่าง มีกากเหนียวหุ้มทำให้ลอยน้ำได้ดีคล้ายผลมะพร้าว
ในเมล็ดและลำต้นมีสารซาโปนิน ใช้ทำยาเบื่อปลาและยานอนหลับ
สัญลักษณ์

จิกเลเป็นทั้งพันธุ์ไม้มงคลพระราชทานและดอกไม้ประจำจังหวัดสมุทรสงคราม
จิมมี แคลนตัน

| จิมมี แคนตัน |
| --- | --- |

ข้อมูลพื้นฐาน
เกิด:  (1938-09-02) 2 กันยายน ค.ศ. 1938 (86 ปี)
ที่เกิด: Baton Rouge, Louisiana, United States
แนวเพลง: Rhythm and blues, swamp pop
ช่วงปี: คริสต์ทศวรรษ 1950–ปัจจุบัน
ค่ายเพลง: Ace
จิมมี แคนตัน (อังกฤษ: Jimmy Clanton) เกิดเมื่อ 2 กันยายน ค.ศ. 1938 ที่เมืองบาตันรูช ในรัฐลุยส์เซียนา สหรัฐอเมริกา เขาตั้งวงดนตรีของตัวเองตั้งแต่สมัยยังเรียนอยู่ในชั้นมัธยม ในยุค ปี 1956 นั้นเขาคือไอดอลคนหนึ่งของชาวอเมริกัน สมัยเรียนไฮสคูลเขามีวง Rockets เป็นวงดนตรีคู่ใจ เคยเป็นดีเจที่ WHEX ใน Columbia, Pennsylvania ในช่วงปี 1972 และ 1976 และทศวรรษ 1970 มีชื่ออยู่ในทำเนียบของ The Museum of the Gulf Coast Hall of Fame และ The Louisiana Music Hall of Fame
แหล่งข้อมูลอื่น

เว็บไซต์อย่างเป็นทางการ
จิสการ์ด เรเวนต์ลอฟ

จิสการ์ด เรเวนต์ลอฟ (อังกฤษ: Giskard Reventlov) เป็นตัวละครที่ปรากฏตัวครั้งแรกใน นครอรุณรุ่ง ในชุด นักสืบหุ่นยนต์ของ ไอแซค อาซิมอฟ
ห.จิสการ์ด เดิมทีเป็นเพียงหุ่นยนต์ธรรมดา เป็นหุ่นยนต์รับใช้ใกล้ชิด ดร.ฮาน ฟานโตล์ฟ แต่ต่อมาได้ถูก ดร.วาสิเลีย 
ปรับแต่ง สมองโปสิตอน ซึ่งในตอนนั้นเองได้เกิดความผิดปกติขึ้นทำให้ ห.จิสการ์ด กลายเป็นหุ่นยน์ที่มีพลังจิต สามารถหยั่งรู้ถึงความความรู้สึก ความคิดของ บุคคลอื่นได้
ใน เรื่องนครอรุณรุ่ง ห.จิสการ์ด ราเวนตอล์ฟ ได้เปิดเผยความลับต่อ อีไลจาห์ แบลี่ย์ ว่าตนเองมีพลังจิต 
และเป็นผู้ที่อยู่เบื้องความพยายามผลักดันในมนุษย์โลก ออกไปตั้งถิ่นฐานใหม่ในอวกาศอีกด้วยในภายหลัง ห.จิสการ์ด และ  ห.ดานีล โอลิวาว์ 
ก็ได้ร่วมมือกันในแผนการลับของ จิสการ์ด อีกด้วย  หลังจากแผนการผลักดันมนุษย์โลกออกไปตั้งถิ่นฐานได้เริ่มส่งผลขึ้น(ในเรื่อง นครหุ่นยนต์)
เกิดปัญหาและอุปสรรคมากมาย  ซึ่ง กฎ 3 ข้อของหุ่นยนต์ ก็กลายเป็น อุปสรรคในการดำเนินงานแผนการของ ห.จิสการ์ด 
เมื่อเป็นเช่นนี้ ห.จิสการ์ด ราเวนตอล์ฟ จึงสถาปนา กฎข้อ 0 ร่วมกับ ห.ดานีล โอลิวาล์ว  ขึ้น ซึงมีใจความว่า
หุ่นยนต์มิอาจกระทำการอันตรายต่อมนุษยชาติ หรือนิ่งเฉยปล่อยให้มนุษยชาติตกอยู่ในอันตรายได้ 

(A robot may not injure humanity, or, through inaction, allow humanity to come to harm.)
ซึ่งกฎนี้ก็มีผลอย่างมากใน นิยายชุด อื่นๆของ อาซิมอฟ
ในภายหลัง ก่อนที่ ห.จิสการ์ด จะหยุดการทำงานลง ได้ถ่ายทอด พลังจิต แบบตน ให้ ห.ดานีล โอลิวาว์ แล้วยังได้ฝากฝังอนาคตของมนุษย์ชาติ
ไว้ให้ดานีลดูแลอีกด้วย
| ด ค กวรรณกรรมชุดนักสืบหุ่นยนต์ ของ ไอแซก อสิมอฟ |
| --- | --- |
ชื่อหนังสือ:  นครโลหะ  นครสุริยะ  นครอรุณรุ่ง  นครหุ่นยนต์ 
พิภพ:  โลก  พิภพออโรร่า  พิภพโซลาเรีย  พิภพแบลีย์ 
ตัวละคร:  อีไลจาห์ แบลี่ย์  ดานีล โอลิวาว์  จิสการ์ด เรเวนต์ลอฟ  ฮาน ฟาสโตล์ฟ  แกลเดีย เดลแมร์  เคลเดน อมานิโร 
อื่น ๆ:  กฎ 3 ข้อของหุ่นยนต์ 
ดูเพิ่มที่: วรรณกรรมชุดจักรวรรดิ และ วรรณกรรมชุดสถาบันสถาปนา
จากัวรันดี

| จากัวรันดี |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Herpailurus Severtzov, 1858
สปีชีส์:: H.  yagouaroundi
ชื่อทวินาม
Herpailurus yagouaroundi (Geoffroy Saint-Hilaire, 1803)


การกระจายพันธุ์
ชื่อพ้อง
   ชื่อพ้อง Felis yagouaroundi Geoffroy, 1803  Felis unicolor Thraill, 1819  Felis eyra Fischer, 1814  Felis cacomitli Berlandier, 1859  Felis apache Mearns, 1901  Felis fossata Mearns, 1901  Felis panamensis Allen, 1904   
จากัวรันดี (อังกฤษ: Jaguarundi) เป็นแมวป่าขนาดเล็ก มีถิ่นอาศัยในทวีปอเมริกากลางและทวีปอเมริกาใต้ ลำตัวผอมเพรียว หัวเล็กแบน หางยาว ปลายหางเรียว ตัวเตี้ย ขาสั้นเล็ก ขนสั้นเกรียนและเรียบไม่มีลวดลาย สีมีสามแบบ คือดำ เทาอมน้ำตาล และน้ำตาลแดง หูสั้นกลมและอยู่ห่างกันมาก ตาเล็กอยู่ชิดกัน ม่านตาสีเหลืองเข้มหรือน้ำตาล
ลักษณะทั่วไป

แมวจากัวรันดีเป็นแมวที่มีลักษณะแปลกตาที่สุดชนิดหนึ่ง ลำตัวผอมเพรียว ยาว 55-77 เซนติเมตร หนัก 2-9 กิโลกรัม ตัวผู้มีน้ำหนักเฉลี่ย 5.9 กิโลกรัม ส่วนตัวเมียมีน้ำหนักเฉลี่ย 4.4 กิโลกรัม หัวเล็กแบน หางยาว 50 เซนติเมตร ปลายหางเรียว ตัวเตี้ย ขาสั้นเล็ก ดูเผิน ๆ คล้ายตัวนากหรือเพียงพอนมากกว่าแมว จึงมีชื่อเรียกในภาษาอังกฤษอีกชื่อว่า otter cat (แมวนาก) ขนสั้นเกรียนและเรียบไม่มีลวดลาย สีมีสามแบบ คือดำ เทาอมน้ำตาล และน้ำตาลแดง พวกที่มีสีเข้มมักพบในป่าทึบ หูสั้นกลมและอยู่ห่างกันมาก ตาเล็กอยู่ชิดกัน ม่านตาสีเหลืองเข้มหรือน้ำตาล เปล่งเสียงได้มากถึง 13 แบบ
ลักษณะทั่วไป > ชนิดย่อย

| --- | --- |
ชื่อวิทยาศาสตร์: เขตกระจายพันธุ์
H.y.armeghinoi: อาร์เจนตินาตะวันตก
H.y.carcomitli: เท็กซัสตอนใต้ เมกซิโก
H.y.eyra: บราซิล ปารากวัย อาร์เจนตินา
H.y.fossata: เม็กซิโก ฮอนดุรัส
H.y.melantho: เปรู บราซิล
H.y.panamensis: นิคารากัวร์จนถึงเอกวาดอร์
H.y.tolteca: แอริโซนา เม็กซิโก
H.y.yagouaroundi: กายานา อเมซอน
ถิ่นที่อยู่อาศัยและเขตกระจายพันธุ์

แมวจากัวรันดีมีเขตกระจายพันธุ์อยู่ในอเมริกากลางและอเมริกาใต้ตอนบนและตอนกลางลงมาถึงอาร์เจนตินา เขตบนสุดไปถึงรัฐเท็กซัสและนิวเม็กซิโก นอกจากนี้ในพบในรัฐฟลอริดาด้วย แต่ประชากรในส่วนนี้เกิดจากการนำเข้าไปปล่อยตั้งแต่ยุคทศวรรษ 1940
ชอบอยู่ในพื้นที่ต่ำ ตั้งแต่ระดับน้ำทะเลจนถึงสูงที่สุดไม่เกิน 3,200 เมตร พื้นที่หากินกว้างขวาง อาศัยอยู่ได้ทั้งป่าเปิด ป่าไม้พุ่ม บึง ป่าไม้แบบซะวันนาจนถึงป่าดิบ ชอบอาศัยอยู่ชายป่าหรือหรือป่าชั้นสอง และใกล้แหล่งน้ำที่ไม่นิ่งขัง ในป่าฝนพบไม่มากนัก
อุปนิสัย

แมวชนิดนี้หากินตอนกลางวันตั้งแต่ช่วงรุ่งสางจนถึงพลบค่ำ ด้วยเหตุนี้จึงเป็นแมวที่มีการสำรวจศึกษามากที่สุดในทวีปอเมริกาใต้ จากการติดตามด้วยวิทยุในเบลีซ พบว่ามีการดำเนินกิจกรรมมากที่สุดในช่วงบ่ายสองโมงถึงบ่ายสี่โมง หลังตะวันลับขอบฟ้าไปแล้วไม่ค่อยทำอะไรมากนัก มักพบว่าเดินทางและหากินเป็นคู่
แมวจากัวรันดีมีอาณาเขตหากินกว้างขวางมาก ตัวผู้มีพื้นที่หากินตั้งแต่ 88-100 ตารางกิโลเมตร ส่วนตัวเมียมีพื้นที่หากินราว 13-20 ตารางกิโลเมตร เทียบกับเสือจากัวร์ที่ตัวใหญ่กว่ามากและอาศัยอยู่ในพื้นที่เดียวกันยังมีพื้นที่หากินราว 28-40 ตารางกิโลเมตรเท่านั้น พื้นที่หากินของตัวผู้ซ้อนทับกันไม่ถึง 25 เปอร์เซ็นต์ การใช้พื้นที่ในอาณาเขตของตัวเองต่างจากแมวทั่วไป ทั้งตัวผู้และตัวเมียใช้พื้นที่ในส่วนต่าง ๆ ของอาณาเขตห่างกัน แทนที่จะเดินลาดตระเวณตามชายขอบของอาณาเขต
แม้จะเคยมีการพบว่าจากัวรันดีนอนพักบนต้นไม้และปีนป่ายได้คล่องแคล่ว แต่การหากินจะทำบนพื้นดินมากกว่า อาหารที่กินมีหลายชนิด ตั้งแต่สัตว์ฟันแทะขนาดเล็ก กระต่าย อาร์มาดิลโล โอพอสซัม สัตว์เลื้อยคลาน กบ ปลา นก สามารถกระโดดขึ้นไปตะปบนกที่อยู่สูงถึง 2 เมตรได้ บางครั้งอาจกินใบไม้และผลไม้ที่ร่วงหล่นอยู่ตามพื้นดินด้วยซึ่งอาจเป็นการกินเพื่อต้องการน้ำจากภายในเท่านั้น
แมวชนิดนี้เลี้ยงให้เชื่องได้ค่อนข้างง่าย กล่าวกันว่าในยุคก่อนที่สเปนจะรุกรานเข้ามาในอเมริกากลาง ชาวพื้นเมืองเคยเลี้ยงแมวจากัวรันดีเป็นสัตว์เลี้ยงเพื่อควบคุมหนูที่คอยมารบกวนหมู่บ้านและทำลายพืชผล
ชีววิทยา

ตัวเมียในพื้นที่ส่วนใหญ่เป็นสัดปีละหลายครั้ง พวกที่อยู่ทางเหนือมักผสมพันธุ์ในปลายฤดูใบไม้ร่วง แมวในแหล่งเพาะเลี้ยงมีระยะเวลาเป็นสัด 3.17 วัน และมีคาบการเป็นสัด 53.63 วัน ทำรังในพุ่มไม้ที่หนาแน่น หรือใต้ไม้ล้มที่รกทึบ ตั้งท้องนาน 70 วัน ออกลูกครั้งละ 2-4 ตัว ส่วนใหญ่ 2 ตัว ลูกแมวแรกเกิดมีลายจุด พออายุได้ 3-4 เดือนจุดก็จางหายไป พออายุได้ 6 สัปดาห์ก็เริ่มกินอาหารแข็งได้ ถึงวัยเจริญพันธุ์เมื่ออายุได้ 24-36 เดือน ในแหล่งเพาะเลี้ยงมีอายุขัยได้ถึง 15 ปี
ภัยคุกคาม

การที่ขนแมวจากัวรันดีมีสีดำไม่สวยอย่างแมวชนิดอื่น จึงไม่มีใครอยากล่าไปทำเสื้อผ้าหรือกระเป๋า แต่จากัวรันดีก็ยังต้องถูกล่าอยู่เสมอเนื่องจากนิสัยที่ชอบไปจับสัตว์เลี้ยงของชาวไร่กิน และภัยคุกคามที่เลวร้ายที่สุดสำหรับจากัวรันดีก็คือการเสียถิ่นที่อยู่อาศัย
สถานภาพ

แมวจากัวรันดีพบได้ค่อนข้างบ่อยตลอดเขตกระจายพันธุ์ แต่ในเม็กซิโก สหรัฐอเมริกา และอเมริกากลางจะพบได้ค่อนข้างยาก ส่วนในอุรุกวัยนั้นคาดว่าจะสูญพันธุ์ไปแล้ว แม้จำนวนประชากรมีแนวโน้มลดลง แต่ไอยูซีเอ็นยังประเมินสถานภาพว่าอยู่ในระดับมีความเสี่ยงน้อย (2551) ไซเตสจัดไว้ในบัญชีหมายเลข 2 ส่วนพันธุ์ที่อยู่ในอเมริกากลางและอเมริกาเหนืออยู่ในบัญชีหมายเลข 1
สถานภาพ > ประเทศที่ห้ามล่า

อาร์เจนตินา เบลีซ โบลิเวีย โคลอมเบีย คอสตาริกา เฟรนช์เกียนา กัวเตมาลา ฮอนดุรัส เม็กซิโก ปานามา ปารากวัย ซูรินาเม อุรุกวัย สหรัฐอเมริกา เวเนซุเอลา
สถานภาพ > ประเทศที่ควบคุมการล่า

เปรู
สถานภาพ > ประเทศที่ไม่มีการคุ้มครอง

บราซิล นิคารากัว เอกวาดอร์ เอลซาลวาดอร์ กายานา
แหล่งข้อมูลอื่น

ข้อมูลที่เกี่ยวข้องกับ Puma yagouaroundi ที่วิกิสปีชีส์
จิมมี คาร์รัทเธอร์

| จิมมี คาร์รัทเธอร์ |
| --- | --- |
เกิด: เจมส์ วิลเลี่ยม คาร์รัทเธอร์  (James William Carruthers) 5 กรกฎาคม พ.ศ. 2472
จิมมี คาร์รัทเธอร์ (อังกฤษ: Jimmy Carruthers) นักมวยสากลชาวออสเตรเลีย เป็นแชมป์โลกคนแรกของออสเตรเลีย เกิดเมื่อ 5 กรกฎาคม พ.ศ. 2472 มีชื่อจริงว่า เจมส์ วิลเลี่ยม คาร์รัทเธอร์ (James William Carruthers) มีสถิติการชก 25 ครั้ง ชนะ 21 (น็อค 13) แพ้ 4
ประวัติ

คารัทเธอร์เคยชกมวยสากลสมัครเล่นติดทีมชาติออสเตรเลียเข้าแข่งขันกีฬาโอลิมปิก พ.ศ. 2491 ที่ลอนดอน และชกชนะในรอบแรกและรอบที่สอง แต่เมื่อรอบ 8 คนสุดท้าย คารัทเธอร์ต้องถอนตัวเพราะอาการบาดเจ็บที่ตาจากการชกในรอบที่สอง คารัทเธอร์หันมาชกมวยสากลอาชีพเมื่อ พ.ศ. 2493 และได้ครองแชมป์ออสเตรเลียรุ่นแบนตัมเวทใน พ.ศ. 2494 แชมป์เครือจักรภพอังกฤษใน พ.ศ. 2495 และได้รับการยอมรับจากสมาคมมวยนานาชาติ (ต่อมาคือสมาคมมวยโลก) ให้เป็นแชมป์โลกรุ่นแบนตัมเวท ทำให้กลายเป็นแชมป์โลกคนแรกของออสเตรเลีย และชกป้องกันตำแหน่งได้หลายครั้ง
การป้องกันตำแหน่งครั้งสุดท้ายของคารัทเธอร์มมีขึ้นที่กรุงเทพฯ กับผู้ท้าชิงชาวไทย จำเริญ ทรงกิตรัตน์ การชกครั้งนี้ที่จัดที่สนามกีฬาจารุเสถียร (บางข้อมูลระบุว่าเป็นสนามศุภชลาศัย) เมื่อวันที่ 2 พฤษภาคม พ.ศ. 2497 เป็นสนามกีฬากลางแจ้ง ปรากฏว่าเย็นนั้นฝนตกหนักจนมีน้ำขังบนเวที กรรมการและสักขีพยานเสนอให้เลื่อนการชกออกไปก่อน แต่เมื่อปรึกษากับนักชกทั้งสองฝั่งแล้ว ตกลงกันว่า จะทำการชกต่อไปตามแผนเดิม โดยฝ่ายคาร์รัทเธอร์เสนอให้ถอดรองเท้าชกด้วยเท้าเปล่า ทั้งคู่ชกโดยไม่สวมรองเท้า ท่ามกลางฝนที่ตกลงมาอย่างหนักเป็นเวลานับชั่วโมง ในที่สุดการชกก็สิ้นสุดลงในยกที่ 12 เมื่อไฟนีออนที่ให้แสงสว่างบนเวทีถูกลมพัดตกลงมาแตก และเศษแก้วบาดเท้าของนักมวย ไม่สามารถชกต่อได้ ผลการนับคะแนนปรากฏว่าจำเริญ ทรงกิตรัตน์ เป็นฝ่ายพ่ายแพ้ ทั้ง ๆ ที่ยกท้าย ๆ จำเริญเป็นฝ่ายชกคาร์รัทเธอร์บอบช้ำเจียนไปเจียนอยู่หลายครั้ง การชกครั้งนี้ได้รับการบันทึกว่า เป็นการชกชิงแชมป์โลกมวยสากลในยุคใหม่ ครั้งแรกและครั้งเดียว ที่นักชกชกด้วยเท้าเปล่า โดยไม่สวมรองเท้า หลังจากที่ชกป้องกันตำแหน่งชนะคะแนนจำเริญ ทรงกิตรัตน์ แล้ว คารัทเธอร์ได้แวะชกอีกครั้งที่สิงคโปร์และประกาศแขวนนวมไปเมื่อ 16 พฤษภาคม พ.ศ. 2497 และได้รับการประกาศชื่อในหอเกียรติยศของนักมวยที่ลอสแอนเจลิสใน พ.ศ. 2538
ชีวิตครอบครัว คารัทเธอร์แต่งงานกับมาเรีย และมีลูก 4 คน ในช่วง พ.ศ. 2493 คารัทเธอร์มีโรงแรมเป็นของตนเองในซิดนีย์ หลังจากนั้น ได้ทำธุรกิจมากมาย รวมทั้งบาร์มังสวิรัติและน้ำผลไม้ในซิดนีย์ จิมมี่ คารัทเธอร์เสียชีวิตด้วยมะเร็งปอดและโรคพาร์คินสัน เมื่อ 15 สิงหาคม พ.ศ. 2533 รวมอายุได้ 61 ปี
เกียรติประวัติ

แชมป์โลกรุ่นแบนตัมเวท (2495 – 2497) และแชมป์เครือจักรภพอังกฤษรุ่นแบนตัมเวท (2495 – 2496) ครองแชมป์ในเวลาเดียวกัน
ชิง, 15 พฤศจิกายน 2495 ชนะน็อค วิค โทวีล ยก 1 ที่แอฟริกาใต้
ป้องกันครั้งที่ 1, 21 มีนาคม 2496 ชนะน็อค วิค โทวีล ยก 10 ที่ แอฟริกาใต้
ป้องกันครั้งที่ 2, 13 พฤศจิกายน 2496 ชนะคะแนน เฮนรี่ เกาท์ ที่ ออสเตรเลีย
ป้องกันครั้งที่ 3, 2 พฤษภาคม 2497 ชนะคะแนน จำเริญ ทรงกิติรัตน์ ที่กรุงเทพฯ
สละแชมป์
จักรวาลไรอัน

| จักรวาลไรอัน |
| --- | --- |
ใบปิดภาพยนตร์ แจ็ค ไรอัน: สายลับไร้เงา
สร้างโดย: ทอม แคลนซี
งานต้นฉบับ: ล่าตุลาแดง (2527)
ปี: พ.ศ. 2527 – ปัจจุบัน
สื่อสิ่งพิมพ์
นวนิยาย: รายชื่อ
ภาพยนตร์และโทรทัศน์
ภาพยนตร์: รายชื่อ
ละครโทรทัศน์: สายลับ แจ็ค ไรอัน
เกม
วิดีโอเกม: รายชื่อ
เบ็ดเตล็ด
ตัวละคร: รายชื่อ
รับบทหลัก:   อเล็ก บอลด์วิน  แฮร์ริสัน ฟอร์ด  เบน แอฟเฟล็ก  คริส ไพน์  จอห์น คราซินสกี 
จักรวาลไรอัน (อังกฤษ: Ryanverse) หรือ ไรอันเวิร์ส, หนังสือชุด แจ็ค ไรอัน เป็นชื่อที่ใช้เรียกเฟรนไชส์ของงานเขียนและสื่อแนวดราม่าการเมืองที่สร้างขึ้นโดน ทอม แคลนซี นักเขียนชื่อดัง ซึ่งมีจุดศูนย์กลางอยู่ที่ตัวละครที่ชื่อว่า แจ็ค ไรอัน และจักรวาลสมมุติที่มีแจ๊ค และตัวละครอื่น ๆ อาทิ จอห์น คลาก และ โดมิงโก ชาเวซ
นวนิยาย

หนังสือเล่มแรกที่กล่าวถึงแจ็ค ไรอัน คือ ล่าตุลาแดง (The Hunt for Red October)
นวนิยาย > ตามวันที่ตีพิมพ์

นวนิยายตามลำดับที่เขียน ชื่อภาษาไทยโดยผู้แปล สุวิทย์ ขาวปลอด ประกอบไปด้วย
ล่าตุลาแดง The Hunt for Red October (2527)
เด็ดหัววีรบุรุษ Patriot Games (2530)
แผนชิงฟ้า The Cardinal of the Kremlin (2531)
เคลียร์แล้วลุยเจ็บปวด Clear and Present Danger (2532)
นักรบเกมโลกันต์ The Sum of All Fears (2534)
ลบรอยแค้น ร่วมกับout Remorse (2536)
หักปีกอินทรีย์ Debt of Honor (2537)
ขย้ำพยัคฆราช Executive Orders (2539)
อุดมการณ์เฉียดนรก Rainbow Six (2541)
รุกฆาต The Bear and the Dragon (2543)
กระต่ายแดงแรงฤทธิ์ Red Rabbit (2545)
คมเขี้ยวพยัคฆ์ The Teeth of the Tiger (2546)
คมเพชฌฆาต Dead or Alive (2553, ร่วมกับ แกรนต์ แบล็ควูด)
ชนแหลก Against All Enemies (2554, ร่วมกับ ปีเตอร์ เทเลป)
Search and Destroy (ถูกยกเลิก, ร่วมกับ ปีเตอร์ เทเลป)
ล็อกเป้าสังหาร Locked On (2554, ร่วมกับ มาร์ก กรีนีย์)
มังกรผยอง Threat Vector (2555, ร่วมกับ มาร์ก กรีนีย์)
อินทรีประจัญบาน Command Authority (2556, ร่วมกับ มาร์ก กรีนีย์)
นวนิยาย > ตามวันที่ตีพิมพ์ > จักรวาลไรอันจากผู้เขียนอื่น

นวนิยายตามลำดับที่เขียนโดยผู้เขียนท่านอื่น หลังจากทอม แคลนซีจากไป ประกอบไปด้วย
หนีสุดขีดล่าสุดแค้น Support and Defend (2557, โดย มาร์ก กรีนีย์)
อหังการเหยียบฟ้า Full Force and Effect (2557, โดย มาร์ก กรีนีย์)
หักเหลี่ยมรัฐประหาร Under Fire (2558, โดย แกรนต์ แบล็ควูด)
ประธานาธิบดีประจัญบาน Commander in Chief (2558, โดย มาร์ก กรีนีย์)
ศัตรูมืด Duty and Honor (2559, โดย แกรนต์ แบล็ควูด)
เปิดไฟล์นรก True Faith and Allegiance (2559, โดย มาร์ก กรีนีย์)
Point of Contact (2560, โดย ไมค์ เมเดน)
Power and Empire (2560, โดย มาร์ค คาเมรอน)
Line of Sight (2561, โดย ไมค์ เมเดน)
Oath of Office (2561, โดย มาร์ค คาเมรอน)
Enemy Contact (2562, โดย ไมค์ เมเดน)
Code of Honor (2562, โดย มาร์ค คาเมรอน)
Firing Point (2563, โดย ไมค์ เมเดน)
Shadow of the Dragon (2563, โดย มาร์ค คาเมรอน)
Target Acquired (2564, โดย ดอน เบนท์ลีย์)
Chain of Command (2564, โดย มาร์ค คาเมรอน)
Zero Hour (2565, โดย ดอน เบนท์ลีย์)
Red Winter (2565, โดย มาร์ค คาเมรอน)
ตัวละคร > ตัวละครหลัก

ตัวละครหลักในจักรวาลไรอัน ประกอบไปด้วย
แจ็ค ไรอัน: แจ็ค ไรอัน เป็นลูกชายของนายตำรวจนักสืบเมืองบัลติมอล และแม่ซึ่งเป็นพยาบาล เขาเป็นอดีตนาวิกโยธินสหรัฐ และนายหน้าซื้อขายหลักทรัพย์ ซึ่งต่อมาได้เป็นครูสอนประวัติศาสตร์ที่โรงเรียนนายเรือสหรัฐอเมริกา ณ เมืองแอนแนโพลิส รัฐแมริแลนด์ ไรอันได้เข้าร่วมสำนักข่าวกรองกลางสหรัฐในฐานะนักวิเคราะห์และเป็นเจ้าหน้าที่ภาคสนามในบางครั้ง โดยตำแหน่งสุดท้ายก่อนลาออกคือตำแหน่งรองผู้อำนวยการ ต่อมาได้มาเป็นที่ปรึกษาด้านความมั่นคงแห่งชาติให้กับประธานาธิบดีสหรัฐ และดำรงตำแหน่งรองประธานาธิบดี ก่อนจะได้รับตำแหน่งประธานาธิบดีสหรัฐอย่างกระทันหันหลังจากเกิดการโจมตีที่อาคารรัฐสภาสหรัฐโดยผู้ก่อการร้าย ไรอันดำรงตำแหน่งสองวาระแต่ไม่ได้ต่อเนื่องกัน โดยระหว่างดำรงตำแหน่งนั้นได้เกี่ยวข้องกับวิกฤตการณ์ระหว่างประเทศ ทั้งในทวีปยุโรป ตะวันออกกลาง เอเชีย และแอฟริกา
จอห์น คลาร์ก: จอห์น คลาร์ก เป็นอดีตเนวีซีลสหรัฐและพันจ่า ในชื่อ จอห์น เทอเรนซ์ เคลลี่ ซึ่งเป็นชื่อจริงของเขา ต่อมาได้มาเป็นเจ้าหน้าที่ปฏิบัติการของสำนักข่าวกรองกลางสหรัฐหลังจากแกล้งตาย และใช้ตัวตนใหม่ในชื่อของ จอห์น คลาร์ก ช่วงระยะเวลาหนึ่งเขาได้รับหน้าที่คนขับรถและเจ้าหน้าที่คุ้มกันให้กับไรอัน ระหว่างดำรงตำแหน่งประธานาธิบดีสมัยแรก คลาร์กเคยดำรงตำแหน่งผู้อำนวยการหน่วยต่อต้านการก่อการร้ายข้ามชาติ ชื่อรหัสว่า เรนโบว์ ซึ่งประกอบด้วยกำลังทหารชั้นสุดยอดจากประเทศต่าง ๆ ที่เป็นส่วนหนึ่งขององค์การสนธิสัญญาแอตแลนติกเหนือ (เนโท) ซึ่งหลังจากเกษียณจากซีไอเอ และเรนโบว์ เขาทำงานให้กับ เดอะ แคมปัส ซึ่งเป็นองค์กรข่าวกรองนอกระบบที่ถูกสร้างขึ้นโดยประธานาธิบดีไรอัน และได้ขึ้นดำรงตำแหน่งผู้อำนวยการฝ่ายปฏิบัติการของหน่วย ทอม แคลนซีได้อธิบายว่าจอห์น คลาร์กนั้นเป็นเหมือน "ด้านมืดของไรอัน" และ "มีแนวโน้มการใช้กำลังที่สูงกว่าแจ็คเป็น"
โดมิงโก "ดิง" ชาเวช: โดมิงโก ชาเวช เกิดและเติบโตในเมืองลอสแองเจลิส และเข้าร่วมเป็นทหารในกองกำลังปฏิบัติการพิเศษของกองทัพบก เพื่อหลีกหนีหนทางบนท้องถนนแบบชีวิตเพื่อนคนอื่น ๆ ในวัยเดียวกัน โดยพบกับ จอห์น คลาร์ก ในปฏิบัติการลับต่อแก๊งค้ายาเสพติดโคลอมเบีย และได้กลายมาเป็นที่ปรึกษาของจอห์น คลาร์กในเวลาต่อมา และพบรักกับลูกสาวของคลาร์ก จากนั้นเขาได้รับคัดเลือกให้เป็นเจ้าหน้าที่ปฏิบัติการของสำนักข่าวกรองกลางสหรัฐ และปฏิบัติการร่วมกันกับพ่อตาของเขาในภารกิจลับต่าง ๆ มากมาย เมื่อคลาร์กได้เป็นหัวหน้าหน่วยเรนโบว์ ชาเวชได้รับมอบหมายให้เป็นผู้นำหนึ่งในสองทีมจู่โจมของหน่วยต่อต้านการก่อการร้าย หลังจากเกษียณจากซีไอเอ และหน่วยเรนโบว์ เขาเข้าร่วมกับ เดอะ แคมปัส ในตำแหน่งเจ้าหน้าที่ปฏิบัติการ แต่ได้รับตำแหน่งเจ้าหน้าที่อาวุโสในลำดับต่อมา
แดเนียล อี. “แดน” เมอร์เรย์: เมอร์เรย์ คือเจ้าหน้าที่เอฟบีไอรุ่นใหญ่ที่ได้รับมอบหมายให้ปฏิบัติงานร่วมกับหน่วยความมั่นคงของอังกฤษ (เอมไอไฟว์) ได้พบกับไรอันครั้งแรกในหนังสือ เด็ดหัววีรบุรุษ โดยเมอร์เรย์กลายเป็นหนึ่งในเพื่อนสนิทที่สุดของไรอัน และคอยช่วยเหลือไรอันมาตลอดในฉบับนวนิยาย
พลเรือโท เจมส์ เกรียร์: เจมส์ เกรียร์ คือรองผู้อำนวยการสำนักข่าวกรองแห่งชาติ และที่ปรึกษาของไรอัน เกรียร์เป็นที่รู้จักในรูปแบบของตัวละครที่อารมขันและใจดี โดยมักให้คำแนะนำแก่ไรอันและช่วยเหลือไรอันทุกครั้งอย่างสุดความสามารถ เกรียร์เสียชีวิตด้วยโรคมะเร็งตับอ่อนในหนังสือ เคลียร์แล้วลุยเจ็บปวด
ตัวละครหลักบางตัวถูกใช้เป็นตัวละครในภาพยนตร์และซีรีย์โทรทัศน์ ประกอบไปด้วย:
ตัวละคร > เดอะ แคมปัส

ในนวนิยายชุดจักรวาลของไรอัน ตั้งแต่ คมเขี้ยวพยัคฆ์ The Teeth of the Tiger นำเสนอองค์กรหน่วยข่าวกรองนอกแบบชื่อว่า เดอะ แคมปัส โดยมีตัวละคร แจ็ค ไรอัน ผู้พ่อ เป็นตัวละครผู้อยู่เบื้องหลัง และติดตามแจ็ค ไรอัน ผู้ลูกและเพื่อนของพวกเขาในการปฏิบัติการต่อต้านการก่อการร้ายต่าง ๆ หลาย ๆ ครั้ง โดยมีบริษัทเฮนรี่ แอสโซสิเอส (Hendley Associates) ซึ่งเป็นบริษัทลงทุนทางการค้าของเอกชน เป็นบริษัทบังหน้าขององค์กรในการดำเนินกิจการบนดิน โดยอาศัยเงินทุนจากการเก็งกำไรในตลาดหลักทรัพย์ซึ่งอาศัยข้อมูลข่าวกรองขององค์การในการประกอบการลงทุน โดยไม่ต้องอยู่ภายใต้การกำกับดูแลของรัฐบาลกลาง และทำให้องค์กรสามารถดำเนินงานได้อย่างเป็นอิสระ